RESOLUCIÓN do 20 de setembro de 2008 pola que se procede á publicación das subvencións concedidas en virtude da resolución do Instituto Galego das Artes Escénicas e Musicais do 18 de decembro de 2007, que anuncia convocatoria pública de subvencións ao sector escénico e musical para o ano 2008.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 20/11/2008

De conformidade co disposto no artigo 18.1º da Lei 38/2003, do 17 de novembro, xeral de subvencións; no artigo 15.1º da Lei 9/2007, do 13 de xuño, de subvencións de Galicia; e en virtude do establecido na cláusula novena, apartado 3º da resolución do IGAEM do 18 de decembro de 2007, (modificada pola Resolución de 18 de setembro de 2008), pola que se establecen as bases reguladoras e se anuncia convocatoria pública de subvencións ao sector escénico e musical para o ano 2008, procédese á publicación das subvencións concedidas.
Así mesmo, e consonte co disposto no artigo 9 do Decreto lexislativo 1/1999, do 12 de outubro, polo que se aprobou o texto refundido da Lei de réxime financeiro e orzamentario de Galicia, a competencia para resolver e, polo tanto, para ordenar a publicación das axudas concedidas, correspóndelle á Axencia Galega das Industrias Culturais.
Á vista dos informes-proposta de resolución formulados pola Dirección da Agadic, así como polas distintas comisións de valoración constituídas para o efecto para a análise dos proxectos presentados polos solicitantes ás modalidades C1, C2 e G, e unha vez aprobadas as propostas en xuntanza do Consello de Dirección da Axencia Galega das Industrias Culturais do 1 de agosto de 2008,
RESOLVO:
1º.-Conceder as axudas que se relacionan no anexo desta resolución, consonte cos seguintes criterios de adxudicación:
Finalidade da axuda: as subvencións concedidas ao abeiro da Resolución do 18 de decembro de 2007 van destinadas á promoción e difusión do sector escénico e musical na Comunidade Autónoma galega.
Norma reguladora: Resolución do IGAEM do 18 de decembro de 2007, pola que se establecen as bases reguladoras e se anuncia convocatoria pública de subvencións ao sector escénico e musical para o ano 2008 (DOG nº 9, do 14 de xaneiro), modificada pola Resolución do 18 de setembro de 2008, pola que se fai pública a ampliación do importe existente para a concesión das axudas e subvencións ao sector escénico e musical para o 2008 (DOG nº 188, do 29 setembro).
Aplicacións orzamentarias: as partidas orzamentarias afectadas da Agadic, dentro dos orzamentos xerais da Comunidade Autónoma de Galicia para o ano 2008, son as seguintes:
-Modalidades C1 e C2: 12.A1.432B.470.0.
-Modalidade G: 12.A1.432B.480.0.
Crédito orzamentario máximo e comprometido:
-Modalidade C: 450.000 euros.
-Modalidade G: 40.000 euros.
Persoas físicas e xurídicas beneficiarias das subvencións, e importe das axudas concedidas a cada un deles expresada en euros, por orde de cronolóxica e/ou de puntuación: véxase anexo.
2º.-O pagamento das axudas económicas farase unha vez realizada a debida xustificación. Esta efectuarase de xeito individualizado, segundo a cantidade asignada polo órgano concedente, e en todo caso, co prazo límite de xustificación consignado e previsto no capítulo respectivo de cada modalidade de subvención, tal e como se prevé na cláusula décima, punto 3º das bases.
O incumprimento total ou parcial por parte dos beneficiarios das bases establecidas na resolución da convocatoria suporá a perda do dereito a percibir a subvención correspondente; así mesmo, a non entrega da documentación específica sinalada no clausulado da convocatoria será causa de revogación da cantidade asignada, debendo procederse ao reintegro das contías percibidas, se é o caso, e sen prexuízo das responsabilidades que se lles puidese exixir.
3º.-As solicitudes non incluídas expresamente nesta resente resolución de concesión entenderanse denegadas ou desestimadas, de conformidade co previsto no artigo 23.3º da Lei 9/2007, do 13 de xuño, de subvencións de Galicia, coa excepción das solicitudes pendentes de emenda da documentación requirida dentro do prazo establecido para o efecto.
4º.-Contra esta resolución de concesión de axudas, os interesados poderán interpor recurso potestativo de reposición ante a Consellería de Cultura e Deporte da Xunta de Galicia no prazo dun mes, contado desde o día seguinte á data da súa publicación no Diario Oficial de Galicia ou o da súa notificación, ante o mesmo órgano que a ditou, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro, ou interpor o recurso contencioso-administrativo ante a xurisdición contencioso-administrativa, no prazo de dous meses, ante o Tribunal Superior de Xustiza de Galicia.
Santiago de Compostela, 20 de setembro de 2008.
Ánxela Bugallo Rodríguez
Presidenta da Axencia Galega das Industrias Culturais
Ver referencia pdf "22600D009P021.PDF"